
R O M Â N I A 








JUDEŢUL MUREŞ

CONSILIUL LOCAL AL MUNICIPIULUI TÂRGU MUREŞ

Proiect

(nu produce efecte juridice) * 

                                                                                                                                                                  Iniţiator

                                                                                                                         PRIMAR

                                                                                                                        SOÓS ZOLTÁN
H O T Ă R Â R E A     nr. ______

din _____________________ 2026
privind aprobarea înfiinţării 

COMISIEI LOCALE DE AVIZARE INTEGRATĂ 
a Documentațiilor de Amenajare a Teritoriului și a Documentațiilor de Urbanism 
la nivelul Zonei Metropolitane Târgu Mureș (CLAI-ZM Tg. Mureș), 
              Consiliul Local al Municipiului Târgu Mureş, întrunit în ședință extraordinară de lucru
             Având în vedere:

· Referatul de aprobare nr. 5278  din  05.10.2026  iniţiat de  Primarul Municipiului Târgu Mureș prin Instituţia Arhitectului Şef privind aprobarea înfiinţării Comisiei Locale de Avizare Integrată a Documentațiilor de Amenajare a Teritoriului și a Documentațiilor de Urbanism la nivelul Zonei Metropolitane Târgu Mureș (CLAI-ZM Tg. Mureș),  
· Raportul de specialitate nr. ….. al Direcţiei juridice contencios administrativ şi administraţie publică locală  
· Raportul Comisiilor de specialitate din cadrul Consiliului local municipal Târgu Mureş
În conformitate cu prevederile: 

· Art. 91-93 şi art. 576, alin. (2) din Legea nr. 169/2026 privind Codul amenajării teritoriului, urbanismului și construcțiilor
· Legea nr. 246/2022 - privind zonele metropolitane, precum și pentru modificarea și completarea unor acte normative,
·        Legea nr. 24/2000 privind normele de tehnică legislativă pentru elaborarea actelor normative,
               În temeiul prevederilor art. 139 alin. (1) și alin. (3) și art.196 alin.(1) lit. a) din OUG nr. 57/2019 privind Codul administrativ, cu modificările și completările ulterioare, 
H o t ă r ă ş t e :

Art. 1. Se aprobă înfiinţarea Comisiei Locale de Avizare Integrată a Documentațiilor de Amenajare a Teritoriului și a Documentațiilor de Urbanism la nivelul Zonei Metropolitane Târgu Mureș (CLAI-ZM Tg. Mureș).
Art. 2. Componența nominală a comisiei prevăzute la art. 1 se stabilește prin dispoziție a Primarului Municipiului Târgu Mureş, la propunerea Arhitectului Șef, pe baza nominalizărilor transmise de conducătorii instituțiilor și organismelor prevăzute la art. 91 alin. (1) şi (5) din Legea nr. 169/2026 privind Codul amenajării teritoriului, urbanismului și construcțiilor.
Art. 3. Se aprobă Regulamentul de Organizare şi Funcţionare al Comisiei Locale de Avizare Integrată a Documentațiilor de Amenajare a Teritoriului și a Documentațiilor de Urbanism la nivelul Zonei Metropolitane Târgu Mureș (CLAI-ZM Tg. Mureș), conform Anexei 1, care face parte integrantă din prezenta hotărâre.
Art. 4. Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin  Instituţia Arhitectului Şef
Art. 5.  În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.


Art. 6.  Prezenta hotărâre se comunică: 

- Direcțiilor, Serviciilor, Compartimentelor, din cadrul aparatului de specialitate al Primarului Municipiului Târgu Mureş;
- Instituțiilor și organismelor prevăzute la art. 91 alin. (1) din Legea nr. 169/2026, prin  Instituţia Arhitectului Şef;
- Unităților administrativ-teritoriale din cadrul teritoriului metropolitan al municipiului Târgu Mureş, prin  Instituţia Arhitectului Şef.
  Viză de legalitate,

 Secretarul  general al  Municipiului  Târgu Mureș,

                                                                   Bordi Kinga
R O M Â N I A                                                                                         (nu produce efecte juridice)*
JUDEŢUL MUREŞ


                           

        

INSTITUŢIA ARHITECTULUI ŞEF
Nr. 5278  din  05.10.2026                                                                                           Iniţiator

                                                                                                                          PRIMAR

                                                                                                                     SOÓS ZOLTÁN
REFERAT  DE  APROBARE
privind privind aprobarea înfiinţării 

COMISIEI LOCALE DE AVIZARE INTEGRATĂ 

a Documentațiilor de Amenajare a Teritoriului și a Documentațiilor de Urbanism 

la nivelul Zonei Metropolitane Târgu Mureș (CLAI-ZM Tg. Mureș),
Legea nr. 169/2026 privind Codul amenajării teritoriului, urbanismului și construcțiilor publicată în Monitorul Oficial al României, Partea I, nr. 661 din 10 august 2026, a intrat în vigoare la data de 25 august 2026 și instituie, la art. 91-93, obligația constituirii la nivelul municipiilor reşedinţă de judeţ a unei comisii locale de avizare integrată a documentațiilor de amenajare a teritoriului și a documentaţiilor de urbanism.
Pentru unitățile administrativ-teritoriale membre ale unei zone metropolitane constituite conform Legii 246/2022, legea sus-menţionată prevede la art. 91 alin. (5) obligativitatea constituirii acestei comisii la nivelul municipiului polarizator, pentru asigurarea avizării integrate a tuturor documentațiilor de amenajare a teritoriului și a documentațiilor de urbanism pe raza unităților administrativ-teritoriale membre ale zonei metropolitane.
Prin HCL nr. 296/30.10.2006, completată prin HCL nr. 203/28.06.2007, modificată prin HCL nr. 386/03.11.2021 şi HCL nr. 141/03.04.2023, s-a constituit, cu respectarea prevederilor Legii 246/2022, Asociația de Dezvoltare Intercomunitară Zona Metropolitană Târgu Mureş, în care Municipiul Târgu Mureş are calitate de unitate administrativ-teritorială polarizatoare. La data prezentului referat,  asociaţia are ca membrii Municipiul Târgu Mureș, Orașul Ungheni și comunele Acățari, Livezeni, Corunca, Gheorghe Doja, Cristești, Sâncraiu de Mureș, Pănet, Ceuașu de Câmpie, Ernei, Crăciunești, Bălăușeri, Gornești, Glodeni, Mădăraș, Sângeorgiu de Mureş, Sânpaul şi Sântana de Mureş.
Potrivit art. 92 alin. (2) din Cod, organizarea și funcționarea comisiei se stabilesc printr-un regulament elaborat de structura de specialitate condusă de arhitectul-șef și aprobat prin hotărâre a consiliului local. Codul instituie, la art. 576 alin. (2), un termen de maxim 45 de zile lucrătoare de organizare și operaționalizare a comisiilor de avizare integrată, calculat de la data publicării Codului în Monitorul Oficial al României, ceea ce impune demersuri urgente din partea autorității publice locale.
Comisia este formată din reprezentanţii desemnaţi ai insituţiilor şi organismelor prevăzute la art. 91 alin. (1) din Cod, iar componenţa nominală va fi stabilită ulterior aprobării înfiinţării acesteia prin dispoziția primarului, la propunerea arhitectului-șef, pe baza nominalizărilor transmise de conducătorii instituțiilor și organismelor membre. Indemnizația de ședință a membrilor comisiei se va stabili printr-o hotărâre distinctă a Consiliului Local al Municipiului Târgu Mureş, potrivit art. 92 alin. (4) din Cod.
ARHITECT ŞEF
Arh. Miheţ Florina Daniela
*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

